CELEX: 32012R0489
Language: sk
Date: 2012-06-08 00:00:00
Title: Vykonávacie nariadenie Komisie (EÚ) č. 489/2012 z  8. júna 2012 , ktorým sa stanovujú vykonávacie pravidlá na účely uplatňovania článku 16 nariadenia Európskeho parlamentu a Rady (ES) č. 1925/2006 o pridávaní vitamínov a minerálnych látok a niektorých ďalších látok do potravín  Text s významom pre EHP

9.6.2012   
            
            
               SK
            
            
               Úradný vestník Európskej únie
            
            
               L 150/71
            
         VYKONÁVACIE NARIADENIE KOMISIE (EÚ) č. 489/2012
   z 8. júna 2012,
   ktorým sa stanovujú vykonávacie pravidlá na účely uplatňovania článku 16 nariadenia Európskeho parlamentu a Rady (ES) č. 1925/2006 o pridávaní vitamínov a minerálnych látok a niektorých ďalších látok do potravín
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1925/2006 z 20. decembra 2006 o pridávaní vitamínov a minerálnych látok a niektorých ďalších látok do potravín (1), a najmä na jeho článok 16,
   keďže:
   
               (1)
            
            
               V článku 16 nariadenia (ES) č. 1925/2006 sa stanovuje, že do 1. júla 2013 Komisia predloží Európskemu parlamentu a Rade správu o účinkoch vykonávania uvedeného nariadenia. V tejto súvislosti poskytnú členské štáty Komisii potrebné relevantné informácie.
            
         
               (2)
            
            
               Potrebné relevantné informácie, ktoré majú členské štáty poskytnúť, by sa mali týkať vývoja trhu s potravinami, do ktorých boli pridané vitamíny a minerálne látky vrátane údajov preukazujúcich trendy na trhu odvtedy, čo bolo zosúladené pridávanie vitamínov a minerálnych látok na úrovni Únie.
            
         
               (3)
            
            
               Takéto informácie by mali zahŕňať štruktúru spotreby potravín, do ktorých boli pridané vitamíny a minerálne látky, a informácie o príjme vitamínov a minerálnych látok obyvateľstva, a ak je to vhodné, osobitných skupín obyvateľstva. Malo by to zahŕňať informácie preukazujúce zmeny v stravovacích návykoch odvtedy, čo bolo zosúladené pridávanie vitamínov a minerálnych látok do potravín.
            
         
               (4)
            
            
               Relevantné informácie, ktoré majú poskytnúť členské štáty, by sa mali tiež týkať pridávania iných látok do potravín, ako sú vitamíny alebo minerálne látky, vrátane výživových doplnkov v zmysle ich vymedzenia stanoveného v smernici Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa potravinových doplnkov (2). Takéto informácie by mali obsahovať informácie o spotrebe takýchto potravín a množstvách pridaných látok a o akýchkoľvek vnútroštátnych opatreniach, či už legislatívnych, alebo nie, ktoré boli prijaté s cieľom obmedziť alebo zakázať používanie určitých iných látok v potravinách.
            
         
               (5)
            
            
               Je potrebné, aby sa prostredníctvom týchto vykonávacích pravidiel ustanovil zoznam relevantných informácií, ktoré by členské štáty mali zbierať a poskytovať Komisii, a spoločný formát prezentovania týchto informácií.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Predmet úpravy
   Týmto nariadením sa ustanovujú vykonávacie pravidlá na účely uplatňovania článku 16 nariadenia (ES) č. 1925/2006 najmä v súvislosti s poskytovaním potrebných relevantných informácií členskými štátmi Komisii na účely hodnotenia účinkov vykonávania nariadenia (ES) č. 1925/2006.
   Článok 2
   Relevantné informácie
   1.   Členské štáty poskytnú Komisii do 1. júla 2012 potrebné relevantné informácie týkajúce sa najmä:
   
               a)
            
            
               vývoja vnútroštátneho trhu s potravinami, do ktorých boli pridané vitamíny a minerálne látky, od dátumu začatia uplatňovania nariadenia (ES) č. 1925/2006;
            
         
               b)
            
            
               štruktúry spotreby potravín, do ktorých boli pridané vitamíny a minerálne látky;
            
         
               c)
            
            
               hladín príjmu vitamínov a minerálnych látok obyvateľstvom zo stravy;
            
         
               d)
            
            
               pridávania iných látok ako vitamínov alebo minerálnych látok do potravín vrátane výživových doplnkov v zmysle ich vymedzenia stanoveného v článku 2 písm. a) smernice 2002/46/ES a informácií o štruktúre spotreby takýchto potravín, ako aj o množstvách týchto látok pridaných do potravín a výživových doplnkov.
            
         2.   Potrebné relevantné informácie uvedené v odseku 1, ktoré majú členské štáty poskytnúť Komisii, zahŕňajú aspoň informácie uvedené v prílohe I k tomuto nariadeniu.
   Potrebné relevantné informácie a súvisiace podrobnosti sa poskytnú Komisii vo formáte ustanovenom v prílohe II k tomuto nariadeniu.
   3.   Členský štát informuje Komisiu v prípade, že informácie uvedené v prílohe I nie sú k dispozícii alebo ich nie je možné poskytnúť z akéhokoľvek iného dôvodu do 1. júla 2012.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. júna 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 404, 30.12.2006, s. 26.
   
      (2)  Ú. v. ES L 183, 12.7.2002, s. 51.
   
      PRÍLOHA I
      
         Potrebné relevantné informácie, ktoré majú poskytnúť členské štáty na účely hodnotenia účinkov vykonávania nariadenia (ES) č. 1925/2006
      
      
                  A.
               
               
                  Informácie týkajúce sa vývoja vnútroštátneho trhu s potravinami, do ktorých boli pridané vitamíny a minerálne látky, zahŕňajú tieto informácie:
                  
                              1.
                           
                           
                              všeobecné informácie o vnútroštátnom trhu vrátane podielu na trhu osobitných potravín alebo kategórií potravín;
                           
                        
                              2.
                           
                           
                              informácie o trendoch vo vývoji vnútroštátneho trhu.
                           
                        Informácie uvedené v bodoch 1 a 2 zahŕňajú informácie týkajúce sa potravín, ktoré obsahujú najbežnejšie pridávané vitamíny a minerálne látky, a informácie o množstvách vitamínov a minerálnych látok pridaných do potravín. Takéto informácie možno získať na základe komerčne dostupných správ o trhu, vnútroštátnych monitorovacích opatrení a iných relevantných a určených zdrojov.
               
            
                  B.
               
               
                  Informácie o štruktúre spotreby potravín, do ktorých boli pridané vitamíny a minerálne látky, zahŕňajú tieto informácie:
                  
                              1.
                           
                           
                              informácie o štruktúre spotreby osobitných potravín alebo kategórií potravín, do ktorých boli pridané vitamíny a minerálne látky, vo vzťahu k obyvateľstvu, a ak je to vhodné, k osobitným skupinám obyvateľstva, vrátane takých informácií o potravinách, ktoré obsahujú najbežnejšie pridávané vitamíny a minerálne látky, a informácií o množstvách vitamínov a minerálnych látok pridaných do potravín;
                           
                        
                              2.
                           
                           
                              informácie získané z prieskumov spotreby v oblasti výživy reprezentatívnych na národnej úrovni, údaje z akademických štúdií a iných relevantných a určených zdrojov vrátane informácií o metodike prieskumov výživy, ako je napríklad metodika posudzovania výživy, a posudzovaných podskupinách obyvateľstva a vekových skupinách;
                           
                        
                              3.
                           
                           
                              informácie o akýchkoľvek pozorovaných zmenách v celkových stravovacích návykoch a trendoch v spotrebe potravín, do ktorých boli pridané vitamíny a minerálne látky, najmä o tých zmenách, ktoré môžu byť spojené s dátumom začatia uplatňovania nariadenia (ES) č. 1925/2006. Členské štáty poskytnú podrobné údaje ako základ týchto pozorovaných zmien vrátane podrobných údajov o východiskových údajoch použitých na porovnanie spotreby potravín, do ktorých boli pridané vitamíny a minerálne látky, v minulosti a súčasnosti.
                           
                        
            
                  C.
               
               
                  Informácie o hladinách príjmu vitamínov a minerálnych látok zo stravy zahŕňajú tieto informácie:
                  
                              1.
                           
                           
                              informácie o hladinách príjmu vitamínov a minerálnych látok zo stravy vo vzťahu k obyvateľstvu, a ak je to vhodné, k osobitným skupinám obyvateľstva. Tieto informácie sa získajú zo zdrojov údajov uvedených v písmene B2 tejto prílohy;
                           
                        
                              2.
                           
                           
                              informácie o akýchkoľvek pozorovaných zmenách v hladinách príjmu vitamínov a minerálnych látok zo stravy vrátane trendov v hladinách príjmu, ktoré môžu súvisieť s dátumom začatia uplatňovania nariadenia (ES) č. 1925/2006. Členské štáty poskytnú podrobné údaje ako základ týchto pozorovaných zmien vrátane podrobných údajov o východiskových údajoch použitých na porovnanie hladín príjmu vitamínov a minerálnych látok pred dátumom a po dátume začatia uplatňovania nariadenia (ES) č. 1925/2006.
                           
                        
            
                  D.
               
               
                  Informácie o pridávaní iných látok ako vitamínov alebo minerálnych látok do potravín zahŕňajú tieto informácie:
                  
                              1.
                           
                           
                              informácie o vnútroštátnom trhu s potravinami, do ktorých boli pridané určité iné látky, vrátane podielu na trhu osobitných potravín alebo kategórií potravín;
                           
                        
                              2.
                           
                           
                              informácie o vnútroštátnom trhu s výživovými doplnkami v zmysle ich vymedzenia v článku 2 písm. a) smernice 2002/46/ES;
                           
                        
                              3.
                           
                           
                              informácie o najbežnejšie pridávaných látkach do potravín na základe informácií z komerčne dostupných správ o trhu, z vnútroštátnych monitorovacích opatrení a z iných relevantných a určených zdrojov, zahŕňajúce informácie o množstvách iných látok pridaných do osobitných potravín alebo kategórií potravín;
                           
                        
                              4.
                           
                           
                              informácie o vnútroštátnych opatreniach vrátane legislatívnych a nelegislatívnych opatrení, ktorých účelom je obmedziť alebo zakázať používanie iných látok vo výrobe potravín vrátane výživových doplnkov.
                           
                        
            
   
      PRÍLOHA II
      
         Formát prezentácie informácií poskytovaných členskými štátmi
      
      
         Vývoj trhu s potravinami, do ktorých boli pridané vitamíny a minerálne látky
      
      
                  Typ informácií, ktoré sa majú poskytnúť
               
               
                  Zdroj údajov
               
            
                  Vnútroštátny podiel na trhu rôznych potravinárskych produktov, do ktorých boli pridané vitamíny a minerálne látky, podľa kategórií potravín v zmysle ich vymedzenia do 20 hlavných kategórií potravín systému klasifikácie potravín FoodEx (1) okrem potravín na osobitné výživové účely a výživových doplnkov.
               
               
                   
               
            
                  Trendy, pokiaľ ide o veľkosť trhu s potravinami, do ktorých boli pridané vitamíny a minerálne látky, a najmä informácie o trhu pred dátumom a po dátume začatia uplatňovania nariadenia (ES) č. 1925/2006.
               
               
                   
               
            
         Štruktúra spotreby potravín, do ktorých boli pridané vitamíny a minerálne látky
      
      
                  Typ informácií, ktoré sa majú poskytnúť
               
               
                  Zdroj údajov
               
            
                  Priemerné úrovne spotreby potravín, do ktorých boli pridané vitamíny a minerálne látky, podľa skupín obyvateľstva.
                  Priemerné úrovne spotreby potravín, do ktorých boli pridané vitamíny a minerálne látky, podľa týchto skupín obyvateľstva:
                  
                              —
                           
                           
                              dospelí (18 rokov a viac),
                           
                        
                              —
                           
                           
                              deti (mladšie ako 18 rokov), a ak je to vhodné, podľa osobitných vekových skupín a
                           
                        
                              —
                           
                           
                              podľa kategórie potravín v zmysle ich vymedzenia do 20 hlavných kategórií potravín systému klasifikácie potravín FoodEx okrem potravín na osobitné výživové účely a výživových doplnkov.
                           
                        
               
                   
               
            
                  Množstvá vitamínov a minerálnych látok pridané do potravín podľa 20 hlavných kategórií potravín systému klasifikácie potravín FoodEx. Táto informácia uvádza pridané množstvá alebo ich rozsah.
               
               
                   
               
            
                  Pozorované zmeny, pokiaľ ide o štruktúru spotreby potravín, do ktorých boli pridané vitamíny a minerálne látky, vrátane údajov o východiskových údajoch použitých na porovnanie spotreby pred dátumom a po dátume začatia uplatňovania nariadenia (ES) č. 1925/2006.
               
               
                   
               
            
         Hladiny príjmu vitamínov a minerálnych látok zo stravy
      
      
                  Typ informácií, ktoré sa majú poskytnúť
               
               
                  Zdroj údajov
               
            
                  Priemerné hladiny príjmu vitamínov a minerálnych látok zo stravy vo vzťahu k obyvateľstvu.
                  Priemerné hladiny príjmu vitamínov a minerálnych látok zo stravy podľa týchto skupín obyvateľstva:
                  
                              —
                           
                           
                              dospelí (18 rokov a viac),
                           
                        
                              —
                           
                           
                              deti (mladšie ako 18 rokov), a ak je to vhodné, podľa osobitných vekových skupín.
                           
                        
               
                   
               
            
                  Metodika prieskumov výživy (najmä metódy posudzovania výživy, vekové skupiny, podskupiny obyvateľstva).
               
               
                   
               
            
                  Pozorované zmeny, pokiaľ ide o hladiny príjmu vitamínov a minerálnych látok zo stravy, vrátane údajov o východiskových údajoch použitých na porovnanie množstva príjmu pred dátumom a po dátume začatia uplatňovania nariadenia (ES) č. 1925/2006.
               
               
                   
               
            
         Pridávanie iných látok ako vitamínov alebo minerálnych látok
      
      
                  Typ informácií, ktoré sa majú poskytnúť
               
               
                  Zdroj údajov
               
            
                  Vnútroštátny podiel na trhu potravinárskych produktov vrátane výživových doplnkov, do ktorých boli pridané iné látky, podľa týchto kategórií použitých látok:
                  
                              1.
                           
                           
                              Aminokyseliny
                           
                        
                              2.
                           
                           
                              Enzýmy
                           
                        
                              3.
                           
                           
                              Prebiotiká a probiotiká
                           
                        
                              4.
                           
                           
                              Esenciálne mastné kyseliny a iné špeciálne mastné kyseliny
                           
                        
                              5.
                           
                           
                              Látky rastlinného pôvodu a výťažky látok rastlinného pôvodu
                           
                        
                              6.
                           
                           
                              Iné látky.
                           
                        
               
                   
               
            
                  Trendy, pokiaľ ide o veľkosť trhu, a najmä informácie o trhu pred dátumom a po dátume začatia uplatňovania nariadenia (ES) č. 1925/2006.
               
               
                   
               
            
                  Vnútroštátne opatrenia, ktoré sa týkajú obmedzenia alebo zákazu používania iných látok vo výrobe potravín vrátane výživových doplnkov.
               
               
                   
               
            
         (1)  Európsky úrad pre bezpečnosť potravín: Systém klasifikácie a opisu potravín FoodEx 2 (návrh revízie 1). Podporné publikácie 2011:215 [s. 438]. K dispozícii online: www.efsa.europa.eu.